**Азбукэмк1э ( еджэк1э егъэщ1энымк1э) е 1-нэ классыр зэрылажьэ программэм и аннотацэ**

|  |  |
| --- | --- |
| Курсым и ц1эр | Азбукэ(**еджэк1э егъэщ1эн)** |
| Программэр | 1-нэ классым азбукэмк1э (**еджэк1э егъэщ1энымк1э**) рабочэ программэр зэхэлъхьа хъуащ Егъэджэныгъэмрэ щ1эныгъэмк1э КъБР-м и Министерствэм къищта автор гупым (Багъ Н., Джаурджий Хь., Ержыб А.) зэхигъэува «1-4-нэ классхэм папщ1э адыгэбзэмрэ анэдэлъэхубзэмрэк1э программэхэм» (Налшык «1уащхьэмахуэ» 2010 гъ.) ипкъ итк1э, Гугъуэт Л.Т., Гугъуэт Е.Ж., Зэхъуэхъу Л.Хь. 1-нэ классым папщ1э ятха «Азбукэ» (Налшык «Эльбрус» 2013) тхылъым тещ1ыхьауэ. |
| Классыр | 1в |
| Сыхьэт бжыгъэр | 68 |
| Зыхэзыгъэувар | Адыгэбзэмрэ литературэмрэ и егъэджак1уэ Бакъ Заремэ Хъусен ипхъу |
| Мурадхэмрэ  къалэнхэмрэ | Еджэныгъэр яхузэф1эк1ын папщ1э программэм къелъытэ еджак1уэхэм я1э зэф1эк1хэр. Апхуэдэуи программэм щыубзыхуащ еджак1уэхэм егъэджак1уэр я дэ1эпыкъуэгъууи я закъуэуи ягъэзэщ1эну жьэры1уатэ лэжьыгъэхэри. Азбукэм къыщыхьа лэжьыгъэхэр апхуэдэуи хуэунэт1ащ **мыадыгэ** сабийхэм я зэхэщ1ык1ым зиужьыным, я щэнхабзэм зегъэужьыным.   * пэщ1эдзэу ягьуэта есэныгьэхэр егьэф1эк1уэныр; * псынщ1эу, кьызэджэр къагуры1уэу, тэмэму, гьэхуауэ, зызэхыуигьащ1эу къеджэныр: псалъэ щхьэхуэхэми псалъэуха мыинхэми къеджэк1эрэ, гьэ еджэгьуэм и к1уэц1к1э ц1ык1ухэм я кьеджэк1эм зиузэщ1у к1уэурэ пычыгьуэк1эрэ зэпагъэууэ къеджэныгьэм къыщегьэжьауэ зэпамыгьэууэ къеджэн; * бзэ къулей я1эу псалъэу ц1ык1ухэр гьэсэныр; * еджак1уэ ц1ык1ухэм щ1эныгьэ пыухык1а зэрагъуэтым къыдэк1уэу я Хэкур ф1ыуэ ялъагъуу гъэсэныр; * еджак1уэ ц1ык1ухэр ц1ыху пэжхэу, бэшэчхэу, л1ыгьэ яхэлъу къэгъэхъуныр; * я анэдэльхубзэм, хабзэм, нэхъыжьым пщ1э хуащ1у гьэсэныр.   **Къеджэк1э егъэщ1энымк1э:**   * адыгэбзэм макъыу хэтхэр егьэщ1эн; * нэгьуэщ1ым къипсэлъа макъыр и 1ук1эк1э еджак1уэхэм къац1ыхуфу, езыхэми а макъыр къапсэлъыфу егьэсэн; * дэтхэнэ зы макъми и зэрыб хьэрфри и 1эрытх хьэрфри егьэщ1эн; * макъыр зэхебгьэхмэ абы и хьэрфыр къагьэлъэгьуэфу, хьэрфыр ебгьэлъагьумэ, абы къик1 макъыр ягъэ1уфу егъэсэн; * хьэрфзешэхэмрэ хьэрф дэк1уашэхэмрэ зэхагъэк1ыфу егъэсэн; * хьэрфзешэхэм тещ1ыхьауэ пычыгьуэхэр зэпащ1эу, хьэрф яджахэр зыхэт пычыгъуэхэм къеджэфу егъэсэн; * хьэрф къыхэбзык1ахэр къагьэсэбэпурэ, пычыгьуэхэр, псалъэхэр зэхалъхьэфу егъэсэн (япэ щ1ык1э ахэр зэрызэхэт макъхэмрэ хьэрфхэмрэ зэпкърыхауэ, абыхэм къеджэн); * езыхэр щыпсалъэми нэгъуэщ1хэм щеда1уэми зэхах бзэм еджак1уэхэм гулъытэ хуащ1у егьэ­сэн; * еджак1уэхэм хьэкъ ящыщ1ын хуейщ адыгэбзэмрэ адыгэ лъэпкъымрэ гуэхып1э имы1эу зэрызэпхар ик1и ф1ыуэ лъэгъун зэрыхуейр; * бзэм къабзэу ик1и шэрыуэу ирипсэлъэн зэрыхуейр 1эмал имы1эу зэрыщытыр къагурыгъэ1уэн; * ф1ыр 1ейм, сэбэпыр зэран хъум къыгуагъэк1ыфу, 1ейр 1умпэм ящ1ыфу, зэран хъум пэщ1эувэфу зэрыщытын хуейр егъэщ1эн.   **Бзэм зегьэужьынымк1э:**   * Еджак1уэхэм бзэм и макъхэр тэмэму къэгьэсэбэпу егъэсэныр; * езыхэр щыпсалъэми нэгъуэщ1хэм щеда1уэми зэхах бзэм еджак1уэхэм гулъытэ хуащ1у егьэ­сэн, макъ къэзыгъэлъагьуэ органхэм зегьэужьын. * псэлъэк1эмк1э я1э есэныгьэхэмрэ зэф1эк1хэмрэ егьэф1эк1уэн: мып1ащ1эу, зэп1эзэрьпу псэлъэным хуегъэджэн, щыпсалъэк1э хьэуар тэмэму жьэдэшэным, ику ит макък1э (мык1ийуэ ик1и мыщэхуу) псалъэу, хуей щыхъум, макьым зрагьэ1эту е ягьэлъахъшэу егьэсэн; * псалъэхэр къэпсэлъынымк1э ягьуэта есэныгьэхэр егьэф1эк1уэн, псом хуэмыдэу ахэр зэрызэхэт макъ, пычыгьуэхэр, орфоэпием и хабзэм кьезэгьыу, абы тещ1ыхьауэ ударенэр тэмэму трагьэувэу; * анэдэлъхубзэм и макъ псори тэмэму къэпсэлъын, псом хуэмыдэу макъхэр зэры1у щ1ык1эр зэхагьэщхьэхук1ыфын, нэхъ зэщхь макъхэр зэхамыгьэзэрыхьу къапсэлъу егьэсэн: псалъэм хэт макъ къэс щхьэхуэу кьегъэпсэльын, псынщ1эрыпсальэхэм къыщегьэпсэльын *(шыбжииплъ, псыплъыжьыбзэ,* н.); * сабийхэм я бзэм дерт зэри1эм кьыхэк1ыу, мытэмэму къапсэлъ макъхэр гьэзэк1уэжыным елэжьын. |
| Разделхэр | **Азбукэм щыхуагъэ-хьэзыр лъэхъэнэ—6**  Псалъэуха. Псалъэ. Пычыгъуэмк1э гуры1уэгъуэ. Ударенэмк1э гуры1уэгъуэ. Макъзешэмк1э гуры1уэгъуэ. Макъ дэк1уашэмк1э гуры1уэгъуэ. Макъзешэр ипэ къит макъ дэк1уашэм пыщ1а зэрыхъур.  **Азбукэр щадж лъэхъэнэ---58**  Макъ [з], хьэрф 3,з.  Макъ [с ], хьэрф С,с.  Макъ [л],хьэрф Л,л.  Макъ [д ], хьэрф Д,д.  Макъ [т], хьэрф Т,т.  Макъ [х],хьэрф Х,х.  Макъ [ху], хьэрф Ху,ху.  Макъ [б],хьэрф Б,б.  Макъ [п], хьэрф П,п.  Макъ [о], хьэрф О, о.  Макъ [е ], хьэрф Е, е.  Макъ [хь], хьэрф Хь,хь.  Макъ [г],хьэрф Г,г.  Макъ [гу],хьэрф Гу,гу  Макъ [ I],хьэрф 1,1  Макъ[1у], хьэрф 1у,1у  Макъ [к], хьэрф К,к.  Макъ [ку], хьэрф Ку,ку  Макъ [жь], хьэрф Жь,жь  Макъ **[в ],** хьэрф**В, в.**  Макъ [ф ], хьэрф Ф,ф  Макъ [й],хьэрф Й,й  Макъ [дж],хьэрф Дж,дж  Макъ [дз], хьэрф Дз,дз  Макъ [я ], хьэрф Я,я  Макъ [лъ],хьэрф Лъ,лъ  Макъ [кь],хьэрф Къ,къ  Макъ [къу],хьэрф Къу,къу  Макъ [гъ], хьэрф Гъ,гъ  Макъ [гъу],хьэрф Гъу,гъу  Макъ [хъ],хьэрф Хъ,хъ  Макъ [хъу],хьэрф Хъу,хъу  Макъ [к1],хьэрф К1,к1  Макъ [к1у], хьэрф К1у,к1  Макъ [щ1],хьэрф Щ1, щ1  Макъ [ф1],хьэрф Ф1, ф1  Макъ[п1] хьэрф П1, п1  Макъ [ц] хьэрф Ц,ц  Макъ[ц1] хьэрф Ц1,ц1  Макъ[т1] хьэрф Т1,т1  Макъ [л1] хьэрф Л1, л1  Макъ[ч] хьэрф Ч, ч  Макъ[кхъ] хьэрф Кхъ,кхъ  Макъ[кхъу] хьэрф Кхъу,кхъу  Макъ[ю][ ё] хьэрф Ю,ю, хьэрф Ё,ё-хэр  Макъ[э], хьэрф Э,э Дамыгъэ ь,ъ-хэр  Алфавит.  **Азбукэ нэужь лъэхъэнэ--6**  «Зэманыр къызэрабжыр».  «Къуалэбзухэр». «Гущ1эгъу».  «Жыгыу1у». «Пц1ащхъуэ».  «Адыгэш». «Ди къафэхэр».  «Псалъэжьхэр».  «Къуажэхьхэр». |
| УМК | * Гугъуэт Л.Т., Гугъуэт Е.Ж., Зэхъуэхъу Л.Хь. «Азбукэ» 1-нэ класс. Налшык: «Эльбрус» 2013. * Ержыб А.Къу.Усэхэр, хъыбархэр, псысэхэр. Урокым щаджым нэмыщl къызэджапхъэ тхыгъэхэр: Налшык: « Эльбрус», 1995. * Щауэ Къэлидар. Псалъэжьхэмрэ псалъэ шэрыуэхэмрэ. Еджакlуэхэм, егъэджакlуэхэм папщlэ. Налшык: « Эльбрус» тхылъ тедзапlэ, 1988. * Багъ Н., Джаурджий Хь., Ержыб А. Пэщ1эдзэ классхэм я программэхэр. Налшык: «Эльбрус», 2003. * Гугъуэт Лол. Азбукэр щрагъэджк1э зэрыгъуазэ. Методическэ чэнджэщхэр. Налшык: «Эльбрус», 1996. * Багъ Н. Адыгэ пэщ1эдзэ классхэм анэдэлъхубзэр зэрыщаджын методикэ. Налшык: «Эльбрус», 1994. |